Къуэдзокъуэмрэ Псэунымрэ
Мэзкуу областым хыхьэ Раменскэ къалэм мы махуэхэм щызэхэтащ бэнэкIэ лIэужьыгъуищымкIэ студентхэм я урысейпсо зэхьэзэхуэ.
Зи хьэлъагъыр килограмм 85-м нэблагъэхэм я гупым алыдж-урым бэнэкIэмкIэ и кIэух зэIущIэм Къэбэрдей-Балъкъэрым щыщ Къуэдзокъуэ Сосрыкъуэ гугъущэ демыхьу щыхигъэщIащ Архангельск къалэм къикIа Петруничев Павел икIи зэхьэзэхуэм и дыщэ медалыр зыIэригъэхьащ. А хьэлъагъ дыдэм ещанэ увыпIэр щиубыдащ иджыри ди зы лъэпкъэгъу Псэун Станислав.
Ди республикэм и командэ къыхэхам етIуанэ жэз медалыр къыхуихьащ зи хьэлъагъыр килограмм 59-м нэблагъэхэм я гупым щыбэна Къалмыкъ Ислъам.
ЖЫЛАСЭ Замир.
